Qauri Xan

Qauri Xan (Qauri Çibber ) — tanınmış prodüser, həmçinin İnteryer dizaynerdir. Məşhur aktyor Şahrux Xanın həyat yoldaşıdır.

Qaurinin 1984-cü ildən bəri Şahrux Xanla əlaqələri olub. 1991-ci ildə onlar evlənirlər və bu evlilikdən 1997-ci ildə Aryan adlı oğlu, 2000-ci ildə Suhana adlı qızı dünyaya gəlir. Qauri əri ilə birlikdə film istehsalı və yayılması işləri məşğul olan Red Chillies Entertainment adlı şirkətin təsisçisi olur.

 Həyatı 
Qauri Pəncabda dünyaya gəlib. O 10 il ərzində Loreto qadın monastrında təhsil alıb. Daha sonra Yeni Dehlidəki Müasir məktəbdə təhsil alıb. Qauri həm də Lady Shri Ram kollecinin Tarix fakültəsinin məzunudur. Qauri Şahrux Xanla 1984-cü ildə tanış olub və 1991-ci il 25 oktyabr tarixində rəsmi olaraq evləniblər. Onların 2 övladı var: Aryan (Noyabr, 1997) və Suhana (May, 2000). Cütlüyün daşıyıcı analıq yolu ilə doğulan Abram adlı övladları da var (28 may, 2013).http://movies.ndtv.com/gallerydetails.aspx?category=Movies&id=2852&picno=3&section=Bollywood&ShowID=0#BD

 Karyera 
Qauri Xan 2002-ci ildə Şahrux Xanla birlikdə film istehsalı və yayılması işləri məşğul olan Red Chillies Entertainment adlı şirkətin təsisçisi olur. Məhz Qauri özü şirkətin icraçı direktoru olur. Beləliklə Qauri ilk prodüserliyini Fərəh Xanın da ilk filmi olan Main Hoon Na (Mən yanındayam) filmində etmişdir. Film kifayət qədər uğurlu olur və ilin ən çox gəlir gətirən ikinci filmi olur. O zamandan bəri Şahrux Xanın baş rolda olduğu 7 layihəyə məhz Qauri Xan prodüserlik etmişdir. O həmçinin Om Şanti Om filmində qonaq oyuncu olaraq iştirak etmişdir.

 Mətbuat 
Qauri Xan mətbuatda tez-tez Bollivudun ən dəbli qadını olaraq qeyd olunur.SRK's wife Gauri Khan now on Vogue cover . Sify.com (2007–12-19). Retrieved on 14 November 2011.When SRK was insecure about Gauri . Movies.ndtv.com. Retrieved on 14 November 2011.. Qaurinin şəkli 2008-ci ilin yanvarında Vogue jurnalının üz qabığında çıxır. Beləliklə o jurnal tərəfindən Bollivudun birinci xanımı adını alır.

 Prodüserlik etdiyi filmlər 
 Mən yanındayam (film, 2004) / Main Hoon Na
 Sirr (film, 2005) / Paheli
 Om Şanti Om (film, 2007) / Om Shanti Om
 Billu (film, 2009) / Billu
 Mənim adım Xandır (film, 2010) / My Name Is Khan
 Həmişə bəzən (film, 2011) / Always Kabhi Kabhi
 Ra. Bir (film, 2011) / Ra. One
 Happy New Year

 İstinadlar 

 Xarici keçidlər 

 Gauri Khan IMDB səhifəsi

Kateqoriya:Prodüserlər
Kateqoriya:Hindistan kinoprodüserləri